
Lēmuma projekts

Par Limbažu novada pašvaldības domes saistošo noteikumu „Kārtība, kādā Limbažu novada pašvaldības dibinātu izglītības iestāžu pedagogiem kompensē transporta izdevumus“ nodošanu sabiedrības viedokļa noskaidrošanai
Ziņo Agnese Smalkā-France

Izskatīšanai iesniegts Limbažu novada pašvaldības Limbažu novada Izglītības pārvaldes sagatavotais saistošo noteikumu projekts, kura izdošanas mērķis ir noteikt pedagogiem papildu atlīdzību transporta izdevumu kompensācijas veidā ar nolūku mazināt izglītības nozarē esošo problēmu pedagogu trūkumu un veicināt iespēju piesaistīt jaunus pedagogus. 26.08. 2024. tika pieņemti grozījumi Izglītības likuma 17.panta trešajā daļā, papildinot to ar 21. prim punktu, kas nosaka, ka pašvaldība saistošajos noteikumos nosaka kārtību un apmēru, kādā tās padotībā esošo izglītības iestāžu pedagogiem kompensē transporta izdevumus, kā arī nosacījumus šo kompensāciju piešķiršanai. Atbilstoši Izglītības likuma grozījumu anotācijai, likuma grozījumi tika pieņemti, jo tika secināts, ka Latvijā kopumā pedagogu nodrošinājums un atalgojums ir nepietiekams, un rada augstus riskus nozares ilgtspējai, līdz ar to nepieciešams radīt tādus risinājumus, kas valsts un pašvaldību izglītības iestāžu dibinātājiem dod iespēju ilgtermiņā piesaistīt un noturēt pedagogus izglītības iestādēs. Pašvaldību likuma 44.panta otrā daļa paredz, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Ņemot vērā minēto un pamatojoties uz Pašvaldību likuma 44.panta otro daļu,
[bookmark: _Hlk229649747][bookmark: _Hlk235104655][bookmark: _Hlk235110714]Pamatojoties uz Pašvaldību likuma 5. pantu, 44. panta otro daļu un 46. panta trešo daļu   atklāti balsojot: PAR –__________________, PRET – _________________, ATTURAS – ________________, Limbažu novada pašvaldības dome NOLEMJ:

1. Nodot Limbažu novada pašvaldības domes saistošos noteikumus “Kārtība, kādā Limbažu novada pašvaldības dibinātu izglītības iestāžu pedagogiem kompensē transporta izdevumus” sabiedrības viedokļa noskaidrošanai (projekts pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Juridiskajai nodaļai, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Juridiskajai nodaļai, pēc sabiedrības viedokļa noskaidrošanas un apkopošanas, atkārtoti vērsties Izglītības, kultūras un sporta jautājumu komitejā, Sociālo un veselības jautājumu komitejā un Finanšu komitejā saistošo noteikumu apstiprināšanai. 
5. Pieņemt zināšanai Limbažu novada pašvaldības domes saistošo noteikumu “Kārtība, kādā Limbažu novada pašvaldības dibinātu izglītības iestāžu pedagogiem kompensē transporta izdevumus” paskaidrojuma rakstu (pielikumā).
6. Atbildīgo par lēmuma izpildi noteikt Juridiskās nodaļas vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.



Lēmumu nosūtīt: 
1. Sabiedrisko attiecību nodaļai,
2. Juridiskajai nodaļai
3. Limbažu novada Izglītības pārvaldei
4. Limbažu novada izglītības iestādes.

